**Мектепішілік ата-аналар жиналысының хаттамасы**

**Хаттама №1**

**27 қыркүйек 16:00**

**Қатысқаны: 28**

**Қатыспағаны: 4**

Күн тәртібінде:

1.Мемлекеттік қызмет көрсету.

2.Оқушыларға бірыңғай талаптар ішкі тәртіп ережесі

3. Оқу жылында мектеп формасына қойылатын талаптар.

4. Оқушыларды ыстық тамақпен қамтамасыз етуді ұйымдастыру.

5. Ата-аналар комитетін сайлау.

6. Әртүрлі мәселелер. Құқықтық жаппай мектепке қамту. ҚР «Білім туралы Заңы»

 1.Күн тәртібіндегі бірінші тақырып бойынша мектеп директоры Н.Б.Туякова сөз алып, ата-аналарға Мемлекеттік қызмет көрсету туралы слайдтар көрсетіп, қойылған сұрақтарына жауап берді. Слайд көрсету барысында мемлекеттен көрсетілетін қызметтердің түрлері туралы айтылып, түсінбеген тұстарына қайта тоқталып, толық түсінік берді.

 2.Күн тәртібіндегі екінші тақырып бойынша мектеп директорының тәрбие ісі жөніндегі орынбасары С.Ж.Есмаганбетова «Мектептің ішкі тәртіп ережелері, оқушылардың құқықтары мен міндеттері» жайында сөз алып, оның жалпы ішкі құрылымы туралы әңгімеледі. Атап айтар болсақ:

1. Мектептегі тәртіп сақтау ережесі

2. «Кішіге ізет, үлкенге құрмет» - қағидасын ұстану.

3. Мектеп алаңындағы тәртіп.

4. Мектептен тыс, қоғамдық орындарда өзін-өзі ұстау ережесі.

5. Сабақ арасындағы, үзіліс кезіндегі кезекшілік сияқты бірқатар ережелерді ата-аналарға таныстырып, үнемі баланың есіне салып, қауіпсіздікті сақтап жүруін ескертті.

 3. Сонымен қатар мектеп директорының тәрбие ісі жөніндегі орынбасары С.Ж.Есмаганбетова күн тәртібіндегі үшінші тақырыпты да сөзге тиек етті. Мектеп ережесіне сай бекітілген мектеп формасын үнемі киіп жүруді айта кетті. Мектептің ішкі ережесіне сай оқушылар үстіне ақ жейде, астына қаракөк шалбар кию керектігін ескертіп айтты.

 4.Күн тәртібіндегі төртінші тақырып бойынша мектеп директоры Н.Б.Туякова сөз алып, мектебіміздегі бастауыш сыныптағы 32 оқушы мен көп балалы және әлеуметтік осал топ отбасындағы балаларға биыл да мектеп асханасынан тегін ыстық тағам берілетіні және басқа да көмек туралы айтып өтті. Қолданыстағы заңнамаға сәйкес ыстық тамақты конкурстық негізде таңдалатын қоғамдық тамақтандыру қызметтерін көрсетуге мамандандырылған жеткізушілер жүзеге асыратынын айтты.

Білім беру органдары мен ұйымдарының сайтында мектептік тамақтандыру айдары, сондай-ақ білімал электронды жүйесінде ас мәзірі, тағамдар фото суреті, бракераж комиссияларының және ведомства аралық сараптама топтарының актілері қоса берілетінін талдап тұрып айтты.

 5.Келесі кезекте ата-аналар комитетін қайта сайлауды ұсынып, ата-аналар бір ауыздан 2022-2023 оқу жылындағы ата-аналар комитетінің құрамы толық сол қалпында қалдырылсын деп дауыс берді. Сонымен мектеп ата-аналар комитетінің төрайымы Р.К.Жумашева қайта сайланып, алдағы оқу жылында да комитет құрамымен жұмыс жүргізетін болды.

 6. Әртүрлі мәселелер. Құқықтық жаппай мектепке қамту. ҚР «Білім туралы Заңы» туралы тақырып бойынша мектеп директоры Н.Б.Туякова ата-аналарды толғандырған сұрақтары бойынша жауап берді.

**Шешім:** 1. Мемлекеттік қызметпен қамтылып, уақытында құжаттар тапсырылсын..

2.Оқушылардың сабаққтан қалмай толық дайындықпен келуі ата- аналарға жүктелсін.

3. Оқушылардың мектепке мектеп формасымен келу ата-аналарға міндеттелсін.

4. Бракераж комиссия құрамы бекітіліп, оқушылардың ыстық тамақпен қамтылуын қадағаласын.

5. Ата-аналар комитетінің жұмысын жандандырып, алдағы оқу жылына жоспар құрылсын.

 Мектеп директорының тәрбие ісі

жөніндегі орынбасары: С.Ж.Есмаганбетова

 Ата-аналар комитеті: Р.К.Жумашева

 Хатшы: Р.С.Рамазанова